Document ID: 31991R0623

ΚΑΝΟΝΙΣΜΟΣ ( ΕΟΚ ) αριθ . 623/91 ΤΗΣ ΕΠΙΤΡΟΠΗΣ της 14ης Μαρτίου 1991 για τροποποίηση του κανονισμού ( ΕΟΚ ) αριθ . 3816/90 περί καθορισμού λεπτομερών κανόνων για την εφαρμογή του συμπληρωματικού μηχανισμού που εφαρμόζεται για ορισμένα προϊόντα στον τομέα του χοιρείου κρέατος που προορίζονται για την Πορτογαλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 569/86 του Συμβουλίου της 25ης Φεβρουαρίου 1986 για τον καθορισμό γενικών κανόνων για την εφαρμογή του συμπληρωματικού μηχανισμού που εφαρμόζεται κατά τις συναλλαγές ( 1), όπως τροποποιήθηκε τελευταία από τον κανονισμό ( ΕΟΚ ) αριθ . 3296/88 ( 2 ), και ιδίως το άρθρο 7 παράγραφος 1,
τον κανονισμό ( ΕΟΚ ) αριθ . 3792/85 της Επιτροπής της 20ής Δεκεμβρίου 1985 για τον καθορισμό του καθεστώτος που εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ. 3296/88, και ιδίως το άρθρο 13,
Εκτιμώντας :
ότι ο κανονισμός ( ΕΟΚ ) αριθ . 3816/90 της Επιτροπής ( 4 ), όπως τροποποιήθηκε από τον κανονισμό ( ΕΟΚ ) αριθ . 266/91 ( 5 ), καθορίζει στο άρθρο 6 ότι τα πιστοποιητικά ΣΜΣ και τα πιστοποιητικά εισαγωγής ΣΜΣ ισχύουν επί 18 ημέρες από την ημερομηνία της έκδοσής τους -
ότι, επειδή οι περιφέρειες των Αζορών και της Μαδέρας είναι νησιωτικές και απομακρυσμένες, πρέπει να παραταθεί η διάρκεια ισχύος των πιστοποιητικών ΣΜΣ και των πιστοποιητικών εισαγωγής ΣΜΣ για τα προϊόντα που τίθενται σε κυκλοφορία στις Αζόρες και τη Μαδέρα -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Στο άρθρο 6 του κανονισμού ( ΕΟΚ ) αριθ . 3816/90 προστίθεται η ακόλουθη παράγραφος :
"Ωστόσο, τα πιστοποιητικά ΣΜΣ και τα πιστοποιητικά εισαγωγής ΣΜΣ ισχύουν επί 30 ημέρες στην περίπτωση των προϊόντων που τίθενται σε κυκλοφορία στη Μαδέρα και επί 45 ημέρες στην περίπτωση των προϊόντων που τίθενται σε κυκλοφορία στις Αζόρες ." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται εξίσου στα εν λόγω πιστοποιητικά ΣΜΣ και πιστοποιητικά εισαγωγής ΣΜΣ που εκδόθηκαν πριν από την έναρξη ισχύος του και η ισχύς των οποίων δεν έχει λήξει . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 14 Μαρτίου 1991 .

Labels: 3
18
17